Saudi A-la-pek

Saudi A-la-pek Ông-kok (A-la-pek-gí: المملكة العربية السعودية‎, ì-sù sī "Saud Ka-cho̍k ê A-la-pek Ông-kok") sī Sai-a siāng-tōa ê kok-ka, hái-hoāⁿ-soàⁿ ū 2-chat, pak-pêng oá Pho-su-oan, lâm-pêng oá Âng-hái. Islam-kàu ê sèng-tē Makkah kap Medina tī Saudi A-lá-pek sāi-pêng. Hō-miâ Saudi chit jī ê lâi-goân sī kok-hō ê A-la-pek-gí hō-miâ lāi-bīn ê as-Suʻūdīyah, che sī A-la-pek hō-miâ thoân-thóng lāi chi̍t khoán kiò chò nisba ê khài-liām, tùi Saud Ông-ka chit-ê ông-tiâu ê A-gí hō-miâ Al Saud choán--lâi-ê, khí-goân sī ông-tiâu tī 18 sè-kí ê khai-ki-chiá Muhammad bin Saud.